rlitschk/wikidir huggingface dataset:
De Carles Puigdemont, d Langform vom Name isch: Carles Puigdemont i Casamajó [karɫəs pudʒðəˈmon i kazəmə'ʒo] (* 29. Dezember 1962 z Girona, Spanie) isch vom 16. Jänner 2016 bis zum 27. Oktober 2017 dr 130. Präsident vo de Autonome Gmeinschaft vo Katalonie und Ministerpräsident vo de Region gsi. Er isch Mitgliid in dr CiU gsi, dr Convergència i Unió, won e Bündnis vo katalonische Bardeie gsi isch. 2011 isch er zum Bürgermäister vo Girona gweelt worde, dr erst Nid-Sozialist sit ass Spanie demokratisch worde isch. Im Juli 2015 het er dr Josep Maria Vila d'Abadal as Bresidänt vom Stedtverbund für d Unabhängigkäit (Associació de Municipis per la Independència) abglööst. Bi de Parlamäntswaale in Katalonie 2015 isch er as Abgordnete vo dr Liste Junts pel Sí ins Parlamänt vo dr Region gweelt worde. Am 9. Januar 2016 het en dr Artur Mas as Bresidänt vo Katalonie vorgschlaage, für dass dr Procés, also s Verfaare für d Errichdig von ere unabhängige Republik Katalonie, mit Erfolg witergfüert wurd. Noch em Unabhängigkeitsreferendum z Katalonie 2017, wo vom oberschte Grichtshof vo Spanie verbote wore isch, sin dr Puigdemont un di vo ihm gfüert Regierig am 27. Oktober 2017 uf Grundlag vo Artikel 155 vo dr
D Gorilla si e Gattig vo Primate us dr Familie vo de Menschenaffe (Hominidae). Si si die grösste lääbige Primate und vo alle Menschenaffe si si am mäiste uf s Frässe vo Bletter spezialisiert. Charakteristisch für d Gorilla isch iir schwarzgraus Fäll und dr kompakt Körperbau. Si lääben in de middlere Regioone vo Afrika und si vom Usstärbe bedroot. Früener het mä no alli Dier zu äinere Art zämmegfasst, hüte underschäidet mä zwäi Arte und jedi vo deene het zwäi Underarte: dr Westlig Gorilla (G. gorilla), wo in e Westlig Flachlandgorilla (G. g. gorilla) und dr Cross-River-Gorilla (G. g. diehli) iidäilt wird; und dr Östlig Gorilla (G. beringei), wo mä bin em zwüschen em Östlige Flachlandgorilla (G. b. graueri) und em Bärggorilla (G. b. beringei) underscheidet. Dr Körperbau vo de Gorillas isch robust und stämmig. Wenn si stöön si si zwüsche 1,25 bis 1,75 Meter hooch. Bim Stoo si d Chnöi sälte ganz duuregstreckt. Wie alli Menschenaffe häi si kä Schwanz. Bim Gwicht git s e dütlige Gschlächtsdimorfismus: Wäärend Wiibli 70 bis 90 Kilogramm schwer wärde, isch s Gwicht bi de Männli in dr Natur bis zu 200 Kilogramm in Zolli bis zu 350 Kilogramm. Die Östlige Gorilla si im
Frick chan folgendes bedüte: Frick AG, e politischi Gmeind im Kanton Aargau, Schwiz Frick (Colorado), en Ort i de USA Frick Collection, es Museum z New York, USA Frick (Familienname), en Familiename Frick, en Markename vom ehemolige britische Automobilhersteller Dougill Frick, en Euphemismus för s änglisch Wort „Fuck“ Lueg au: Fricktal, e Region im Norde vom Kanton Aargau, Schwiz Gottlob-Frick-Medaille, wo sit 1998 jöhrlich vo de Gottlob-Frick-Gsellschaft a Künstlerinne und Künstler, wie au a Persönlichkeite us em künstlerische Beriich verlie wird Frigg, e germanischi Götti i niderdütsche Schribig
D Mäistersinger (au Meistersänger) si bürgerligi Dichter und Sänger im 15. und 16. Joorhundert gsi, wo sich zunftartig zämmegschlosse häi. D Dichdige und Melodie vom Mäistersang (oder Mäistergsang) si vom Minnesang cho und häi stränge Regle gfolgt. Die mäiste Künstler si Handwärksmäister gsi, aber au Briester, Leerer und Juriste häi drzue ghöört. Dr Gsang, si Värs- und Stroofestruktur (und am Aafang au d Begläitig mit dr Lute) si an Mäistersinger-Schuele gleert worde. D Sängerzumft het verschiideni Grad kennt: Schüeler, Schuelfründ, Singer, Dichter und mä het dr Mäisterditel erst noch dr Approbazioon vom ene Mäisterlied bekoo. As dr Patron isch dr biblisch Psalmist Köönig David vereert worde. D Zentrum vo de Mäistersinger si Augsburg, Nürmbärg, Stroossburg und Frankfurt am Main gsi, aber es het Muusiggilde vo Handwärker z. B. au in Ooberööstriich und em Tirol gee, im Elsass, z Danzig, Breslau oder Prag. D Mitgliider häi sich regelmäässig in Chille oder in Roothüüser droff, spööter au Bäize. Bi dene Zämmekümft si Dichdige vordräit worde und d L#itig vo dr Gilde („Merker“) het si noch de Regle vo dr Tabulatur beurdäilt. Mäister häi nume Dichder chönne wärde, won e nöiji Melodie („Ton“, Wiis) erfunde häi und die ganz ooni Feeler vordräit häi.
Chärns isch ä Gmäind im Kanton Obwaldä. Chärns isch flächemäässig diä greescht Gmäind z Obwaldä. Nachbergmäinde sind (dr Oorfiigä naa) Alpnach, Sarnä, Sachslä, Lungrä, Haslibäärg, Innertkirche, Wolfeschiässe, Dalewiil und Ännemmos. Uf Dalewil ibere gaat der Ächerlipass. D Gmäind beschtaad us em äigetlichä Dorf und us verschidene Wiiler und Sidligä. Uifzellä chamä hiä bsunders dr Sand, aber ai Samiglaisä, ds Melchtel und p Frutt. Äs gid nu käi Diitig vom Namä Chärns, wo wirklich uberziigd. S Wappä vo Chärns zäigt drii goldigi Chorngarbe uf blawem Grund. Das Wappe isch um d Mitti vom 18. Jaarhundert entschtandä und cha als «redends Wappe» agluägt wärdä. Ds Fraiweschimmrächt hed d Gmäind Chärns (uf Gmäindsäbeni) erscht am 30. Novämber 1980 igfiärd – ganz im Gägäsatz zur katolischä Chilägmäind, wo 1969 im Kantoon ä Vorriiterrollä ubernu hed. Vilicht hed dä koservatiivi Zug vo de ländlich präägte Chärnser drzuä gfiärd, ass diä anderä im Kantoon immer ai ächlii uber sii gschpettled hend. So hed i dä 1970er Jaar p Fraag «Chuisch vo Chärns?» under jungä Liit eppä gmäind «Läbsch nu hinderem Moond?» oder gar «Schpinnsch?» s Doorf Chärns mid dr Chilä diä Heech Brigg verbindet d Gmäindä Chärns und Sachslä d Chappälä vo Samiglaisä s ehemaalig Fraiwechlooschter
Dr Aurèle Nicolet (* 22. Jänner 1926 z Neuchâtel; † 29. Jänner 2016 in Friburg im Brisgau) isch e Schwyzer Fletischt gsii. Dr Aurèle Nicolet isch e Suhn vum Georges Nicolet, eme Gymnasiallehrer, un dr Yvonne geb. Probst gsii. het am Konservatorium z Züri bim André Jaunet (Flete) un bim Willy Burkhard (Theory un Tonsatz) studiert, derno, vu 1945 bis 1947, am Pariser Konservatorium bim Marcel Moyse un dr Yvonne Drappier. Anne 1947 het er dr erscht Bryys am Conservatoire gwunne, 1948 dää am Concours de Genève. Vu 1945 bis 1947 het er im Tonhalle-Orcheschter Züri gspiilt, vu 1948 bis 1950 as Solo-Fletischt im Symphoni-Orcheschter vu Winterthur. Wu dr Wilhelm Furtwängler ihn anne 1949 ghert het, het er en as Solofletischt zue dr Berliner Philharmoniker gholt, wun er vu 1950 bis 1959 aaghert ghaa het. Vu 1952 bis 1965 isch dr Nicolet Brofässer an dr Hochschuel vu dr Chinscht z Berlin gsii. Um des Zyt het er au bi dr Summerkurs vum Salzburger Mozarteum Flete und Chammermusik unterrichtet. Vu 1965 bis 1981 isch er Laiter vu dr Maischterklasse z Friburg gsii. In däne Johr het er au vylmol mit em Minchner Bach-Orcheschter unter em Karl Richter gspiilt. Sy Repertoire isch
Dr Benoît Violier (* 22. Augschte 1971 z Saintes, Charente-Maritime, Frankrych; † 31. Jänner 2016 z Crissier, Schwyz) isch e schwyzerisch-franzesische Choch gsii. Är het syter anne 2012 s Restaurant l'Hôtel de Ville z Crissier glaitet. Scho ase chlai het dr Benoît Violier d Fraid am Chochen entdeckt. Vu 1987 bis 1990 het er e Lehr as Choch un aini as Konditor-Confiseur-Chocolatier bim Didier Stéphan gmacht. Noch em Abschluss vu syre Lehr het er z Bordeaux, z Toulouse un z Senlis gschafft. Anne 1991 isch er uf Paris gange zue dr große Chech vu dr franzesische Chuchi. Är isch Schueler vum Joël Robuchon, em Frédy Girardet un em Philippe Rochat gsii. Är het unter em Guichard, em Bruno Gricourt, em Sylvain Knecht, em Jean Phillipon, em Frédéric Anton un em Eric Bouchenoire gschafft. Anne 1996 isch er zum Frédy Girardet in däm sy glychnamig, mit 3 Michelinstärn uuszaichnet Reschtaurant z Crissier bi Lausanne gange. Är isch au blibe, wu s Reschtaurant an dr Philippe Rochat verchauft woren isch dr Name de l'Hôtel de Ville iberchuu het. Anne 1999 isch er Chuchischef wore un im Johr dernoo het er dr Titel vun eme Meilleur Ouvrier de France („Beschte Handwärcher vu Frankrych“)
Värs (latiin. versus, vo vertere ‚umcheere‘) bezäichnet in dr Poetik e Räije vo Rhütme, wo metrisch gliideret si. Bim Drucke vo Värs isch s üüblig, ass jede Värs uf ere äigene Ziile stoot. Doorum reedet mä au vo Värsziile. Ooni rhüthmischi Gliiderig cha mä nid vo Värs reede. Zu däm Rhütmus cha no dr Riim cho, d Assonanz oder d Alliterazioon. Wenn dr gliich Rhütmus im Värs regelmäässig widerhoolt wird (Responsion), häisst daas Värsmaass (au Metrum), dr äinzelni Däil, wo widerhoolt wird und wo s Värsmaass us ene bestoot, isch dr Värsfuess (was in dr Muusigtheorii öbben em Takt entspricht) bzw. in dr antike Värsleer s Metron, wo us äim oder zwäi Värsfüess bestoot. Die rhüthmischi Gliiderig, d Värsmaass und allgemäin d Undersuechig vo dr Struktur und vo de Regelmäässigkäite im Värs si dr Geegestand vo dr Värsleer (au Metrik) und vo dr Prosodii. Die abstrakti Form vo dr Folg vo de Värselimänt (wo sich widerhole) wird as Värsform bezäichnet. Drbii muess mä underschäide zwüsche dr Värsform as Bezäichnig für e bestimmti rhüthmischi Struktur und dr Värsform as Bezäichnig für s Resultaat vo dr Versifikazioon, das häisst dr rhüthmische und lutlige Gstaltig vom ene Teggst wobii d Vorgoobe erfüllt müesse
Nürnberg, alemannisch Nüerebäärg, fränkisch Nämberch, isch e kräisfreiji Groossstadt im Regierigsbezirk Middelfranke vom Freistaat Bayre. Si het 523.026 Iiwooner (Stand 31. Dezember 2022), isch noch Münche die zwäitgrössti Stadt vo Bayre und ghöört zu de 15 grösste Stedt in Dütschland. Zämme mit de Noochberstedt Fürth, Erlangen und Schwabach lääbe öbbe 1,2 Millione Lüt im Balligsruum Nürnberg, wo z Franke wirtschaftlig und kulturell au s Zentrum vo dr Metropolregion Nürnberg daarstellt mit iire 3,5 Millione Iiwooner. S Woorzäiche vo Nürnberg: d Kaiserburg Blick vom Burgbärg uf d Altstadt Blick über d Altstadt vom Spittlertordurm us D Stadtmuure goot au hüte no fast ganz um d Altstadt ume Commons: Nürnberg – Sammlig vo Multimediadateie di offiziell Website vo de Stadt Nürnberg d Gschicht vo de Nürnberger Jude Genesis Online-Datenbank des Bayerischen Landesamtes für Statistik Tabelle 12411-003r Fortschreibung des Bevölkerungsstandes: Gemeinden, Stichtag (Einwohnerzahlen auf Grundlage des Zensus 2011). Schwyzerischs Idiotikon, Band IV, Spalte 560, Artikel Nüeren-bërg. Aagoobe noch em Gmäindiverzäichnis (GV ISys) uusegee vom Statistische Bundesamt und de statistische Ämter vo de Bundesländer
Dr „Engelhard“ isch e Roman vom Konrad vo Würzburg, won en vermuetlig um 1273/74 verfasst het. Er bestoot us 6504 Värs und handlet vo dr Fründschaft zwüschen em Engelhard und em Dietrich. Usserdäm wird über d Liebi zwüschen em Engelhard und dr Engeltrud verzelt, mä cha dr Roman doorum au as „Minneroman“ lääse. D Gschicht vom „Engelhard“ vom Konrad vo Würzburg het drei Hauptinhalt: Si cha under dr Thematik vo dr „Fründschaftssaag“ aagluegt wärde, oder as „Minneroman“, oder as d Gschicht vo dr Häilig vom Ussatz dur s Bluet vo Unschuldige. D Fründschaftssaag, s wichdigste inhaltlige Motiv vo dr Gschicht, handlet vom Engelhard und Dietrich, wo sich vom Dienst am Hoof vom Köönig Fruote vo Dänemark kennegleert häi und zu unzerdrennlige, dröije Fründ worde si. Die Fründschaft wird zwäimol uf d Broob gstellt. Bi dr erste Broob hilft dr Dietrich im Engelhard si Eer im ene Durnier z verdäidige. Bi dr zwäite Broob muss dr Engelhard sini Chinder umbringe, zum mit deren iirem Bluet dr Dietrich vom ene schwere Ussatz z häile. S zwäite Motiv isch d Minne zwüschen em Engelhard und dr Engeltrud, wo d Dochder vom Köönig isch. Bis iiri Liebi erfüllt wird, müesse si Broobe bestoo, äini
eBay Inc. isch e amerikanischs Unternähme. Es btribt ds gröschte Internetouktionshuus uf dr Wält. D Firma isch am 4. Septämber 1995 vom Pierre Omidyar z San José (Kalifornie) under em Name AuctionWeb grindet worde. Ou z Öiropa, zum Bischpil z Dütschland, dr Schwiz und Öschtriich, bietet ds Unternähme sini Dienschtleistige a. Bis zum 17. Juli 2015 het ou dr Bezahldienscht PayPal zum Unternähme ghöört. Im Louf vo de Jaar het sich ds Aagebot vom ene Consumer-to-Consumer-Marktplatz met flohmarktähnlichem Charakter zun ere Business-to-Consumer-Blattform erwiteret, wo kommerzielli Händler Nöiwaare aabiete, im Underschiid zue de Gebruchtwaare vo de private Aabieter. Richard Backhaus: Widerruf, Irrtum und Leistungsstörungen bei Internet-Auktionen. JurPC Web-Dok. 88/2006 (online). Uwe Schlömer, Jörg Dittrich: eBay & Recht. Springer-Verlag, Berlin 2004, ISBN 3-540-20974-3. Philip Kiefer, Markus Wilde, Sabine Wais: „Das große eBay Handbuch“. Data Becker, Düsseldorf 2004, ISBN 3-8158-2397-8. Philip Kiefer, Markus Wilde, Sabine Wais: „Das eBay Handbuch“. Data Becker, Düsseldorf 2004, ISBN 3-8158-2720-5. Andreas Diekmann, David Wyder: Vertrauen und Reputationseffekte bei Internetauktionen. In: Kölner Zeitschrift für Soziologie und Sozialpsychologie, 2002, 54. Jg., Nr. 4, S. 674–693 (PDF; 762 KB). Ulrich Brinkmann], Matthias Seifert: „Face to Interface“: Zum Problem der Vertrauenskonstitution im Internet am Beispiel von elektronischen Auktionen. In: Zeitschrift für Soziologie,
Dr Shia Saide LaBeouf (/ˈʃaɪ.ə ləˈbʌf/; * 11. Juni 1986 z Los Angeles, Kalifornie) isch en US-amerikanische Schauspiiler un Komiker. Dr LaBoeuf isch scho as Chind in Film ufdrätte. Er isch mit dr Hauptrolle in dr Disney-Channel-Chinderserii Even Stevens (2000–2003) bekannt worde und het drfür 2003 e Daytime Emmy Award überchoo. 2003 het er im Äkschenfilm 3 Engel für Charlie – Volle Power näbe dr Cameron Diaz, dr Drew Barrymore und dr Lucy Liu d Rolle vom Max Petroni gspiilt. Sini erschte gröössere Hauptrolle het er 2007 in Disturbia und im Äkschenfilm Transformers gspiilt, und er het für die meereri Uszäichnige überchoo. Dr Steven Spielberg, wo dr LaBeouf für die bäide Film empfoole het, het em denn e Rolle im vierte Däil vo dr Indiana-Jones-Räije – Indiana Jones und das Königreich des Kristallschädels – gee. 2010 isch er näben em Michael Douglas in Wall Street: Geld schläft nicht ufdräte. 2012 het dr LaBeouf sich afo Independent-Film widme, und er het Hauptrolle im John Hillcoat sim Film Lawless – Die Gesetzlosen, im Muusigwideo Fjögur Píanó vom Sigur Rós und in The Company You Keep – Die Akte Grant vom Robert Redford gspiilt. 2015 het men en im Muusigwideo Elastic Heart vo
Val de Moder ìsch e frànzeesche Gmein ìm Unterelsàss ìn dr Region Grand Est (bìs 2015 Region Elsàss). D Gmein ghert zem Kanton Risshoffe un zem Arrondissement Haguenau-Wissembourg. Val de Moder ìsch àm 1. Janner 2016 grìnda worra. Sa kummt vu dr Fusion vu da Gmeina Pfaffoffe, Ìwerach un dr Wàlik. Àm 1. Janner 2019 isch aui Rìngeldorf ingmeindet worra. Dr Maire vu Val de Moder ìsch dr Jean-Denis Enderlin. Val de Moder gheert zum Kommünàlverbànd Haguenau. Dr elsassisch Dialekt vu Val de Moder ghert zum Owerrhinàlemànnisch. Kìrich Ìwerach Kìrich Pfaffoffe D Synàgog z Pfaffoffe (ìnne) Commons: Val de Moder – Sammlig vo Multimediadateie Communauté de Communes du Val de Moder (fr) Liste des maires au 25 avril 2014 (data.gouv.fr)
Zeen si herti Körperdäil im Muul vo Wirbeldier. Si wärde bi dr Ernäärig brucht, zum s Ässe fasse und verchliinere. Es git Dier, wo d Zeen bruuche zum Sache fasse und umedrääge, wien e Chatz iiri Junge. Vilmol wärde d Zeen au bim Kämpfe iigsetzt. Si häi sich bi de Wirbeldier noch em Form-Funkzioonsbrinzip entwigglet. Bim Mensch chömme no d Funkzioone bim Bilde vo Lut (bsundrigs vom S-Lut) und soziali Funkzioone drzue. Alli Zeen zämme bilde s Gebiss. Mä underschäidet zwüsche ächte Zeen, wo us Schmelz (Enamelum), Dentin, Zemänt und dr Pulpa (Zaanmark) bestöön und unächte Zeen, wo die Substanze din feele und wo mäistens us Horn bestöön. Süüger häi vilmol mee as äi Satz vo Zeen. Die erste Zeen, wo füürechömme si d Milchzeen (Dentes decidui – lat. wörtlig: wo abgheije) und denn die bliibende Zeen (Dentes permanentes – furtduure) noch em Zaanwäggsel. Noch dr Stellig im Gebiss und iirer Funkzioon bim Ässe underschäidet mä: Schniidzeen (Dentes incisivi, Incisivi – wo iischniide), Eggzeen (Dentes canini, Canini – hündisch), Premolare (Dentes praemolares) und Molare (Dentes molares). Bim Mensch bilde d Schniid- und d Eggzeen die sogenannte Frontzeen – 3 bro Kwadrant, d Premolare und d Molare die 5 Stockzeen bro
D Burgerbibliothek Bärn a der Münschdergass 63 z Bärn isch d Bibliothek und s Archiv vo der Burgergmeind Bärn. D Burgerbibliothek Bärn sammled und bewahrt wärtvolli und international bedütendi Beschdänd a Manuskript, Archivalie und Bilddokumänte n uf. S gits si sit 1951 und verdankt ihri Gründig der Umwandlig vo der damalige Schdat- und Hochschuelbibliothek (hüt Zentralbibliothek Bärn) in e Schdiftig. Drbi hed me iri Handschriftenabteilig versälbschdändigt, indäm me ne unabhängigi Burgerbibliothek Bärn gschaffe hed. Hüt isch d Burgerbibliothek Bärn en öffentlechs wüsseschaftlechs Archiv. D Burgerbibliothek Bärn git verschidnigi Schriftereihe use. D Burgerbibliothek Bärn umfasst vier Berich. Zu de Privatarchiv ghöre Bärnischi und schwizerischi Nachläss, Familienarchiv, Gsellschaftsarchiv und Firmenarchiv. I dene Beschdänd si d Bärner Chronike, ou die Amtleche Chronike und d Schpiezer Chronik vom Diebold Schilling em Eltere, und Nachläss vo berüemte Lüt wie em Albrecht von Haller, em Karl Ludwig von Haller, em Jeremias Gotthelf, em Albert Anker, em Rudolf von Tavel, em Philipp Emanuel von Fellenberg, em Johann Rudolf Gruner, em Karl Howald, em Ernst Kreidolf, em Rudolf Abraham von Schiferli und em Gottlieb Samuel Studer. Drnäbe hets no Firmenarchiv und Gsellschaftsarchiv. Und schliesslech hets ir Burgerbibliothek Bärn no d Bongarsiana/Codices. Dä letschti Beschtand a mittelalterleche und früeneuzitleche
D Dione altgriech. Διώνη isch i de griechische Mythologie e Gliebti vom Zeus und d Muetter vo de Aphrodite. Nochde Bibliotheke vom Apollodor isch si e Töchter vom Uranos und vo de Gaia und ghört denn zo de Titanine, de Hesiod aber schribt, ass si d Töchter vom Okeanos und vo de Tethys sai und wäär denn en Okeanidi. Z Dodona isch si zäme mitem Zeus vereert wore.
WhatsApp isch en Instant-Messaging-Dienscht, wu syt 2014 Facebook ghert. Benutzer chenen iber WhatsApp Täxtnochrichte, Bild-, Video- un Ton-Dateie un Standortinformatione zwische zwoo Personen oder in Gruppen uusdusche. S kalifornisch Unternäme Whatsapp Inc. bietet doderby s aigetli mobil Aawändigsprogramm (App) mit Name WhatsApp-Messenger fir verschideni Smartphone-Bedribssischtem aa un bedrybt di derzuegherige Server. Im Friejahr 2015 isch dr Nutzer au s internetbasiert Delifonieren iber d App megli gmacht wore. Em langi Zyt cheschtelose, in dr Zwischezyt dailwys cheschtebflichtige Dienscht wird zuegschribe, ass er d SMS bal ablest. S Unternäme WhatsApp Inc. isch 2009 z Santa Clara, Kalifornie vum Jan Koum un em Brian Acton grindet wore. Aafangs Februar 2016 isch WhatsApp uf ai Milliarde Nutzer chuu. Offizielli Websyte www.forbes.com. iOS: Version History 23.19.0; Sep 20, 2023. 25. März 2024 (abgerufen am 29. März 2024).
Skype [skaɪp] isch e cheschtelose Instant-Messaging-Dienscht, wu syter anne 2011 im Bsitz vu Microsoft isch. Unterstitzt wäre Videokumferänze, IP-Delifony, Instant-Messaging, Dateiiberdragig un Screen-Sharing. Dr Dienscht losst si nume mit em zuegherige Aawändigsbrogramm nutze, wu fir e Huffe Bedribssischtem aabote wird. D Dateniberdragig basiert uf eme proprietäre Netzwärchprotokoll. Skype machts cheschtelos Delifoniere zwische Skype-Chunde via Internet megli. Internettelifonat mit Chunde vu andere Aabieter sin nit megli. Verbindige in s Feschtnetz un zue Mobildelifon choschte ebis Zum Aaruef us em konvenzionälle Delifonnetz aaznee, mueß mer e Online-Ruefnummere („SkypeIn“) chaufe. Eso ne Nummere cha mer fir rund 25 Länder yyrichte, ohni ass mer dert mueß wohne. Fir e Dail Länder isch s us rächtlige Grind notwändig möglich, ass mer e Wohnsitz dert het; des drifft zurzyt zue fir Frankrych, Dytschland, d Schwyz, d Niderlande un Sidkorea. In dr aktuälle Version fir Microsoft Windows un Mac OS X sin Kumferänzschaltige mit bis zue 25 Dailnämer megli. Skype Technologies isch im Juli 2003 z Luxemburg grindet wore vum schwedische Unternämer Niklas Zennström un em dänische Unternämer Janus Friis. D Software sälber isch vu dr Eschte Ahti Heinla, Priit Kasesalu un Jaan Tallinn entwicklet wore. Im Septämber 2005 het eBay Skype fir 3,1 Milliarden US-Dollar ufgchauft,
Nike stoot für: d Siigesgöttin in dr griechische Müthologii Statue, wo d Siigesgöttin Nike daarstelle: d Nike vo Samothrake d Nike vom Paionios d Nike vom Kallimachos in dr antike Geografii e Stadt in Thrakie, im hütige Bezirk Havsa in dr Türkei e Vorname e Härsteller vo Sportardikel e stazionärs Bode-Luft Flugabweerrageetesüstem vo dr NATO e Chläiblaneet mit dr Nummere 307 e bedütende polnische Litratuurbriis e russische Filmbriis dr Archidektuurbriis vom Bund Deutscher Architekten en ehemoolige spanische Autihärsteller e Gmäind im Nordweste vo dr chinesische Browinz Sichuan im Kräis Garzê NIKE stoot für: Nationale Informationsstelle zum Kulturerbe, Schwiiz Niedersächsische Kraftwerke, e ehemoolige Energiiversorger
D Iiwoonerzaal isch d Zaal vo de Persoone, wo im ene definierte Gebiet woone, sig s e Gmäind, e Dorf, e Stadt, e Regioon usw. D Zaal vo de Iiwooner vom ene Gebiet wird über e Volkszelig erhoobe. Dank modärne statistische und technisierte Methoode längt s, wemm mä äimol all baar e Volkszellig macht und denn d Iiwoonerzaale immer wider nöi berächnet. So het mä zum Bischbil d Resultaat vo de Zellige vo 1981 in dr DDR und vo 1987 in dr Bundesrepublik bis 2013 brucht. D Bevölkerigsdichdi, also d Zääl vo de Iiwooner bro Kwadratkilometer, bechunnt mä, wemm mä Zaal vo de Iiwooner vom ene Gebiet dur d Gsamtflechi vo däm Gebiet diwidiert. As Standortfaktore im Beriich vo dr Bevölkerigsdichdi cha mä die vier Bedingige aagee: Arbetsblätz Finanz-Erdraag Arealitätsziffere Landwirtschaft Us dene Faktore cha mä uf d Struktur vo dr Gsellschaft schliesse. E witere Index zum Bevölkerigs-Statistike z erfasse, isch d Bevölkerigspüramide oder Altersstruktur, das isch e statistischi Verdäilig vo Persone in Altersgrubbe, wo für jeedes Land andersch isch. Z Dütschland wärde „Amtligi Iiwohnerzaale“ vo de Länder, Landkräis und Gmäinde vo de „Statistische Landesämter“ festgstellt und veröffentligt. Uf die Zaale stützt sich die öffentligi Verwaltig, wenn s drum goot,
E Bürgermäister in Baade-Württebärg isch dr Vorsitzend vom Gmäindiroot vo sinere Gmäind und läitet d Verwaltig vo dr Gmäind. Er verdrättet d Gmäind gege usse. In Stadtkräis (also in Kräisfreije Stedt) und Groosse Kräisstedt wird dr Bürgermäister as Ooberbürgermäister bezäichnet und dr Gmäindiroot cha dört bestimme, ass anderi gweelti Beamti d Amtsbezäichnig vom ene Bürgermäister überchömme. S baade-württebärgische Kommunalrächt folgt em so genannte Modäll vo dr Süddütsche Rootsverfassig. Die git em diräkt gweelte Bürgermäister oder Ooberbürgermäister e relativ starki Stellig gegenüber em Gmäindiroot. Eso isch s in dr baade-württebärgische Gmäindornig (GemO) gschriibe. In dr GemO reeglet dr 3. Abschnitt (§§ 42 bis 55) d Rolle vom Bürgermäister. Baden-Württembergischen Gemeindeordnung. Archiviert vom Original am 10. Februar 2016; abgruefen am 3. Februar 2016. Timm Kern: Warum werden Bürgermeister abgewählt? Eine Studie aus Baden-Württemberg über den Zeitraum von 1973 bis 2003. Kohlhammer-Verlag, Stuttgart 2007, ISBN 978-3-17-019989-7.
Bodio chan folgendes bedüte: Bodio TI, e politischi Gmaind im Kanton Tessin, Schwiz Bodio GR, a Frakzion vo da ehemoliga Gmaind Cauco (hüt Calanca) im Kanton Graubünda, Schwiz Bodio Lomnago, e Gmaind i de Provinz Varese, Region Lombardei, Italie Bodio isch de Familiename vo folgende Persone: Luigi Bodio (1840–1920), en italienische Statistiker Bartłomiej Bodio (* 1972), en polnische Politiker